PrekIŲ / Paslaugų ženklo „baltic green energy“ naudojimo taisyklės

2017-03-17 (redakcija 1)

1. Naudojamos sąvokos:
1.1. Produktas „Baltic Green Energy“ – elektros energija, pagaminta Lietuvos Respublikoje iš atsinaujinančių energijos išteklių.
1.2. Prekės ženklas – Produkto „Baltic Green Energy“ prekių / paslaugų ženklas „Baltic Green Energy“, užregistruotas Lietuvos Respublikos valstybinio patentų biuro tvarkomame Lietuvos Respublikos prekių ženklų registre (reg. Nr. 76855) ir žymintis Vartotojo perkamą Produktą „Baltic Green Energy“.
1.3. Produkto sertifikatas – Tiekėjo dokumentas, įrodantis, kad Vartotojo perkama elektros energija yra pagaminta Lietuvos Respublikoje iš atsinaujinančių energijos išteklių.
1.4. Taisyklės – šios Produkto ir Prekės ženklo „Baltic Green Energy“ naudojimo taisyklės, kurios yra neatsiejama Sutarties dalis.
1.5. Vartotojas – asmuo, perkantis Produktą „Baltic Green Energy“ ir įsipareigojantis tinkamai laikytis šių Taisyklių bei Sutarties sąlygų.
1.6. Tiekėjas – UAB „Imlitex“, parduodanti Produktą „Baltic Green Energy“ Vartotojui šiose Taisyklėse ir Sutartyje nustatytomis sąlygomis.
1.7. Sutartis – elektros energijos pirkimo-pardavimo sutartis ir papildomas susitarimas prie jos dėl Produkto „Baltic Green Energy“ pirkimo-pardavimo, pasirašyti tarp Tiekėjo ir Vartotojo.
1.8. Kontaktinis asmuo – Tiekėjo paskirtas kontaktinis asmuo: rinkodaros paslaugų grupės vadovas, Gytis Svilainis, e.p. gytis.svilainis@imlitex.com, mob. 8 614 20508
1.9. Tiekėjo konkurentai – nepriklausomo elektros energijos tiekėjo licenciją turinčios bendrovės, nurodytos Valstybinės kainų ir energetikos kontrolės komisijos tinklapyje [http://www.regula.lt/elektra/Puslapiai/licencijos%20ir%20leidimai/nepriklausomo-elektros-energijos-tiekimo-licencijas-leidimus-turincios-imones.aspx].
1.10. Sąvokos, kurių reikšmė nėra aiškiai apibrėžta šiose Taisyklėse, yra aiškinamos vadovaujantis Lietuvos Respublikos elektros energetikos įstatymo, Lietuvos Respublikos atsinaujinančių išteklių energetikos įstatymo ir juos įgyvendinančių teisės aktų nuostatomis.

2. Bendrosios sąlygos:
2.1. Tiekėjas parduoda Produktą „Baltic Green Energy“ Vartotojui pasirašius Sutartį. Pasirašydamas Sutartį Vartotojas patvirtina, jog susipažino su šiomis Taisyklėmis bei įsipareigoja jų laikytis.
2.2. Tiekėjas suteikia, o Vartotojas įgyja teisę neatlygintinai iki Sutarties galiojimo laikotarpio pabaigos Vartotojo veikloje naudoti Prekės ženklą bei informaciją apie Produktą „Baltic Green Energy“ juos talpinant ant asmeninių daiktų, naudojamų pastatų, gaminamų produktų ir jų pakuočių, reklaminės medžiagos bei kitais panašiais būdais.
2.3. Pasibaigus Sutarties galiojimui, Vartotojas neturi teisės toliau naudoti ar skelbti Prekės ženklą ar informaciją, susijusią su Produktu „Baltic Green Energy“ be atskiro rašytinio Tiekėjo sutikimo.
2.4. Vartotojas neturi teisės perleisti jokių teisių ar pareigų, kylančių iš Sutarties, šių Taisyklių ir susijusių su Produkto „Baltic Green Energy“ ir Prekės ženklo naudojimu.

3. Prekės ženklo naudojimas:
3.1. Sutarties galiojimo laikotarpiu Vartotojas gali naudoti Prekės ženklo dizainą visuose geros reputacijos komunikacijos kanaluose geros verslo praktikos tikslais.
3.2. Prekės ženklo dizaino naudojimą Vartotojas su Tiekėju privalo derinti taip:
3.2.1. likus ne mažiau nei 20 dienų iki reklaminės kampanijos pradžios arba kitokios Prekės ženklo informacinės sklaidos, Vartotojas turi Kontaktiniam asmeniui pateikti Prekės ženklo naudojimo preliminarų planą su planuojamomis reklamos apimtimis ir komunikacijos kanalais.
3.2.2. Tiekėjas įsipareigoja per 10 dienų Vartotojo pateiktą planą peržiūrėti ir pateikti savo išvadą dėl Prekės ženklo naudojimo atitikimo Sutarties ir šių Taisyklių sąlygoms  bei, esant poreikiui, pateikti plano koregavimo pasiūlymus.
3.3. Prekės ženklas negali būti naudojamas kartu su Tiekėjo konkurentų ženklais viename reklaminiame plote.

4. Kitos sąlygos:
4.1. Susipažindamas su šiomis Taisyklėmis Vartotojas patvirtina, kad Tiekėjas turi teisę vienašališkai pakeisti Prekės ženklą ar/ir šias Taisykles, apie tokius pakeitimus ne vėliau kaip prieš 30 dienų iš anksto pranešdamas Vartotojui. Jei Vartotojas nesutinka su tokiais pakeitimais, jis turi teisę nutraukti Sutartį nuo pakeitimų įsigaliojimo datos apie tai raštu pranešdamas Tiekėjui. 
4.2. Jei Prekės ženklas pakeičiamas, ankstesnė jo versija išlieka galiojanti. Tiekėjas neatsako už Vartotojo ar/ir trečiųjų asmenų patirtas papildomas išlaidas arba nuostolius, susijusius su Prekės ženklo ar/ir šių Taisyklių pakeitimu. Vartotojas turi teisę realizuoti visas prekes, pagamintas iki Prekės ženklo ar/ir šių Taisyklių pakeitimo ir paženklintas Prekės ženklu, taikant prekių pagaminimo galiojusią šių Taisyklių redakciją.
4.3. Prekės ženklo aktuali versija ir šių Taisyklių aktuali redakcija bei Tiekėjo kontaktinė informacija skelbiami Tiekėjo tinklapyje [http://www.imlitexenergy.lt].